Nos Guido de Thociaco, dominus Bacernæ, et Regnaudus, frater meus, dominus Campi-Pretiosi; milites, notum facimus tam præsentibus quam futuris quod nos sumus partiti et divisi a domino Guillelmo de Curtiniaco et nobili muliere Agnete, ejus uxore, domina de Charenton, sorore nostra, de omnibus bonis paternis et maternis, mobilibus et immobilibus quibuscunque ac etiam acquisitis; et suam quilibet nostrum habuit legitimam portionem. Itaque nihil habemus commune, nec aliquid tenemus pro indiviso..... Ego, vero, Guido, dominus Bacernæ, habui in partem meam res subsequentes, et postmodum nominatas, videlicet castrum de Bacerna, cum villa et pertinentiis suis omnibus; villam de Fonteneto, cum pertinentiis suis; Seziacum, cum pertinentiis suis; census de Vincellis, castrum de Petra-Pertusa, cum villa et pertinentiis suis; pedagium de Novem-Fontibus; villam de Suerre, cum pertinentiis suis; villam de Bello-videre, cum pertinentiis suis, villam de Noerre, cum pertinentiis suis; villam de Charenci, cum pertinentiis suis; villam de Chalevron, cum pertinentiis suis; villam de Pressiaco; villam de Menade; villam de Taranc; terram de Novem-Fontibus; villam de Flay; villam de Vineis; terram de Viri et res de Corbeigniaco. cum omnibus pertinentiis eorumdem. Item terram de Moreschus, cum pertinentiis suis, et villam de Bello-loco, cum pertinentiis suis. Et ego Regnaudus, habui in partem meam, et cesserunt in partem meam videlicet castrum et villa de Campo-Pretioso, cum pertinentiis suis; villa de Jay, cum pertinentiis suis; terram de Capella de Valle-Laigniaci, cum pertinentiis suis; terram de Vermentone, cum pertinentiis suis; necnon census de Colengis-Vinosis..... voluerunt etiam et concesserunt præfati Guillelmus et Agnes, quod si contigerit me Regnaudum, dominum Campi-Pretiosi, decedere sine hærede de meo proprio corpore, quod terra de Vermentone et census de Colengis-Vinosis superius nominati deveniant ad præfatum Guidonem, dominum Bacernæ, vel ejus hæredes, sine partitione aliqua, quam haberent in eisdem rebus, ipsi Guillelmus et Agnes libere et quiete. Promisimus, insuper, nos omnes, alter alteri nostrum dare litteras..... sub conventionibus ante dictis. Ego, vero, Regnaudus, recognosco me habere sigillum quoddam novum, seu de novo fabricatum cum impressione scuti armorum meorum, in quo scriptum est gallice: sigillum Regnaudi de Thociaco, domini Campi-Pretiosi; et dico quod sigillo hujus modi utor, sub quo sigillo promitto me facturum consimiles litteras de conventionibus antedictis. Datum, anno Domini Mº CCº sexagesimo-quarto, mense decembri.